મુંબઈ: ઇંગ્લૅન્ડના ક્રિકેટ બોર્ડે ભારતનો પ્રવાસ કરનારી ક્રિકેટ ટીમના સ્પિન સલાહકાર તરીકે પાકિસ્તાનના ભૂતપૂર્વ ઑફ સ્પિનર સક્લેન મુશ્તાકને નિયુક્ત કર્યો છે અને સક્લેન એ જવાબદારી નિભાવવા તા. ૧ નવેમ્બરે (મંગળવારે) ભારત આવી રહ્યો છે, પરંતુ ભારતીય ક્રિકેટમાં એવી ચર્ચા છે કે શું સક્લેનને ભારતની ધરતી પર પોતાની ફરજ બજાવવા દેવામાં આવશે ખરી? તે ૧૫ દિવસ ભારતમાં રહેવાનો છે અને પછી ભારતથી રવાના થઈ જશે.